b'\n_START_ARTICLE_\nJust Ba\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nDoktoriral je 1911 na medicinski fakulteti dunajske univerze in bil imenovan za sekundarija v de\xc5\xbeelni umobolnici v Gorici. V 1. balkanski vojni je bil zdravnik v srbski vojski, nato do 1929 privatni zdravnik v Gorici. Zaradi pritiska fa\xc5\xa1istov je emigriral v Kraljevino Jugoslavijo in delal v Radizelu. Bolnega za tuberkolozo so ga Nemci 1941 zaprli in v jetni\xc5\xa1nici je umrl._NEWLINE_Na Gori\xc5\xa1kem se je ukvarjal z zdravstveno vzgojo. Pisal je zdravstvene \xc4\x8dlanke in jih objavljal v listih Veda, So\xc4\x8da, Na\xc5\xa1 glas. Njegovo najobse\xc5\xbenej\xc5\xa1e delo je nekaka zdravstvena enciklopedija Zdravje in bolezen v doma\xc4\x8di hi\xc5\xa1i; napisal je le 2 zvezka, njegovo delo pa je nadaljeval Josip Potrata.'